OpenLLM-France/wikimedia huggingface dataset:
# Sluzhenikinita

La sluzhenikinita és un mineral de la classe dels sulfurs. Rep el nom en honor de Sergey Fedorovich Sluzhenikin.

## Característiques

La sluzhenikinita és un sulfur de fórmula química Pd$_{15}$(Sb$_{7-x}$Sn$_x$). Va ser aprovada com a espècie vàlida per l'Associació Mineralògica Internacional l'any 2021, sent publicada l'any 2022. Cristal·litza en el sistema monoclínic.
Les mostres que van servir per a determinar l'espècie, el que es coneix com a material tipus, es troben conservades a les col·leccions del Museu d'Història Natural de Londres (Anglaterra), amb el número de registre: bm 2020,20, i a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5691/1.

## Formació i jaciments

Va ser descoberta a la mina Oktyabrsky, situada dins el dipòsit de Cu-Ni de Talnakh, a la loclaitat de Norilsk (Krai de Krasnoiarsk, Rússia). Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Sluzhenikinite» (en anglès). Mindat. [Consulta: 29 març 2022].
* ↑ Vymazalová, Anna; Welch, Mark D.; Laufek, František; Kozlov, Vladimir V.; Stanley, Chris J.; Plášil, Jakub «Sluzhenikinite, Pd 15 (Sb 7- x Sn x ) 3 ≤ x ≤ 4, a new platinum group mineral (PGM) from the Oktyabrsk deposit, the Noril`sk deposits, Russia». Mineralogical Magazine, 86, 4, 01-08-2022, pàg. 577–585. DOI: doi:10.1180/mgm.2021.96 [Consulta: 18 octubre 2022].
# Splàvnaia

Splàvnaia (en rus: Сплавная) és un poble (possiólok) de l'óblast de Magadan, a Rússia, que el 2013 tenia 343 habitants.

## Referències

* ↑ Leóntiev, V. V.; Nóvikova, K. A.. Menovxikov, G. A. (editor). Toponimítxeski slovar Severo-Vostoka SSSR (en rus). Delegació de l'Extrem Orient de l'Acadèmia Russa de les Ciències, 1989, p. 182. ISBN 5-7581-0044-7.
# Split (Unix)

L'ordre split és una programa d'Unix, utilitzat per partir un fitxer en un o més trossos de menor grandària. El nom prové de l'anglès on split significa dividir.
Sintaxi: split [paràmetres opcionals] [arxiu d'entrada] [arxiu de sortida]
El comportament per defecte de split és generar fitxers de sortida de fins a 1000 línies. Aquests fitxers es nomenen afegint-li aa, ab, ac, etcètera, a fitxer de sortida; si no es dona el nom del fitxer de sortida, s'usa el nom per defecte de x, resultant en els fitxers xaa, xab, etcètera. Si s'usa un guionet (-) com a fitxer d'entrada, es llegeixen les dades de l'entrada estàndard.
Per unir de nou els fitxers s'usa l'ordre cat.
Altres opcions permeten especificar un màxim de caràcters (en lloc de màxim de línies), una longitud màxima de línia, quants caràcters incrementals han d'anar en els noms dels fitxers, o si s'usaran lletres o dígits.
Split és programari lliure escrit per Torbjorn Granlund i Richard M. Stallman, disponible per defecte en pràcticament tota distribució GNU/Linux gràcies a les coreutils.

## Enllaços externs

* pàgina de Split (anglès).
* «split: Split a file into fixed-size pieces». GNU Coreutils manual.
Viccionari
# Sistema piramidal

El sistema piramidal o els tractes piramidals inclouen tant el tracte corticobulbar com el tracte corticoespinal. Es tracta d'agregacions de fibres nervioses eferents de la motoneurona superior que viatgen des de l'escorça cerebral i acaben al tronc cerebral (corticobulbar) o medul·la espinal (corticoespinal) i participen en el control de les funcions motores del cos.
El tracte corticobulbar condueix els impulsos des del cervell als nervis cranials. Aquests nervis controlen els músculs de la cara i el coll i estan implicats en l'expressió facial, masticació, deglució i altres funcions motrius.
El tracte corticoespinal condueix els impulsos des del cervell fins a la medul·la espinal. Està format per un tracte lateral i un tracte anterior. El tracte corticoespinal està implicat en el moviment voluntari. La majoria de les fibres del tracte corticoespinal creuen al bulb raquidi, donant lloc a que els músculs siguin controlats pel costat oposat del cervell. El tracte corticoespinal conté els axons de les cèl·lules piramidals, les més grans de les quals són les cèl·lules de Betz, situades a l'escorça cerebral.
Les vies piramidals s'anomenen perquè passen per les piràmides del bulb raquidi. Les fibres corticoespinals, quan baixen de la càpsula interna, convergeixen fins a un punt al tronc cerebral des de múltiples direccions, fent l'efecte d'una piràmide invertida. L'afectació del tracte piramidal a qualsevol nivell condueix a signes piramidals.
La mielinització de les fibres piramidals és incompleta en néixer i progressa gradualment en direcció craniocaudal i, per tant, progressivament adquirint funcionalitat. La major part de la mielinització s'ha completat als dos anys, i després avança molt lentament en direcció craniocaudal fins als dotze anys.

## Referències

* ↑ Chapter 9 of "Principles of Physiology" (3rd edition) by Robert M. Berne and Mathew N. Levy. Published by Mosby, Inc. (2000) ISBN 0-323-00813-5.
# Sydney Margaret Stent

Sydney Margaret Stent (Grahamstown, 11 d'octubre de 1875 - Pretòria, 19 d'abril de 1942) va ser una botànica, exploradora i destacada agrostòloga sud-africana. Va realitzar recol·leccions a Sud-àfrica i a Zimbàbue.

## Algunes publicacions

* Melle, ha; sm Stent. Fodder and pasturi grasses of South Africa. 1. Sudangrass. (Sorghum sudanense Stapf.) Jour. Dept. Agric. South. Africa
* Stent, sm; h Curson. 1922. Poisonous. Plants of South Africa, vol. 2; Bull. Nº 7; Dept. Agri. Union of South. Africa

## Honors

* (Asclepiadaceae) Ceropegia stentiae E.A.Bruce
* (Poaceae) Digitaria stentiana Henrard
* (Poaceae) Eragrostis stentiae Bremek. & Oberm.

## Referències

* ↑ http://www.calflora.net/southafrica/1p-s.html
* ↑ Bull. Misc. Inform. Kew 1936, 490 (IK)
* ↑ Blumea i. 97 1934 (IK)
* ↑ Ann. Transvaal Mus. xvi. 406 1935 (IK)
* ↑ Es poden consultar els tàxons descrits per aquest autor a International Plant Names Index (anglès)

## Enllaços externs

* «Detall de l'autor» (HTML) (en anglès). Índex Internacional de Noms de Plantes. International Organization for Plant Information (IOPI).
# Sydney Lamb

Sydney MacDonald Lamb (nascut el 4 de maig de 1929 a Denver, Colorado) és un lingüista estatunidenc i professor a la Universitat de Rice; la seva gramàtica estratificacional és una teoria alternativa significativa a la gramàtica generativa transformacional de Chomsky. S'ha especialitzat en neurolingüística i en aproximació estratificacional a la comprensió del llenguatge.
Lamb va obtenir el seu graduat a la Universitat de Califòrnia, Berkeley el 1958 i hi va ensenyar entre 1956 i 1964. La seva dissertació va ser una gramàtica de la llengua mono de la família uto-asteca, sota la direcció de Mary R. Haas i Murray B. Emeneau. En 1964 començà a ensenyar a la Universitat Yale després d'unir-se als Semionics Associates a Berkeley (Califòrnia) el 1977. Lamb ha investigat en llengües ameríndies, específicament en les centrades geogràficament a Califòrnia. Les seves aportacions han estat d'abast ampli, incloent la lingüística diacrònica, la lingüística computacional, i la teoria de l'estructura lingüística. El seu treball va conduir als dissenys innovadors de maquinari de memòria de contingut direccionable per a microordinadors.
Lamb és més conegut com a pare de la teoria de les xarxes relacionals de la llengua, que també es coneix com a "teoria estratificacional". A prop del final del mil·lenni, va començar a desenvolupar la teoria més enllà i explorar les seves possibles relacions amb estructures neurològiques i processos de pensament. Els seus primers treballs van desenvolupar el concepte de "semema" com un objecte semàntic, de manera anàloga als de morfema o fonema en lingüística; això va ser una de les inspiracions de la teoria de la dependència conceptual de Roger Schank, una metodologia per a la representació de significat llenguatge directament al moviment d'intel·ligència artificial de les dècades de 1960 i 1970.
En 1999 fou publicat el seu llibre Pathways of the Brain: The Neurocognitive Basis of Language on expressava algunes de les seves idees.

## Vegeu també

* Linguistic and Cognitive Networks a "Cognition: A Multiple View" (ed. Paul Garvin) New York: Spartan Books, 1970, pp. 195–222. Reprinted in Makkai and Lockwood, Readings in Stratificational Linguistics (1973), pp. 60–83.

## Referències

* 1 2 3 Lamb, Sydney M. «Encyclopædia Britannica». Johannes Gutenberg University Mainz. Arxivat de l'original el 2016-03-03. [Consulta: 9 desembre 2010].
* ↑ Lamb, Sydney. A Grammar of Mono. PhD. Dissertation. Berkeley, 1958.

## Enllaços externs

* Language and Brain: Neurocognitive Linguistics
* Biografia de Lamb Arxivat 2016-03-03 a Wayback Machine.
# St. Anthony (Idaho)

St. Anthony és una població dels Estats Units a l'estat d'Idaho. Segons el cens del 2000 tenia 3.342 habitants.

## Demografia

Segons el cens del 2000, St. Anthony tenia 3.342 habitants, 1.091 habitatges, i 819 famílies. La densitat de població era de 992,6 habitants/km².
Dels 1.091 habitatges en un 40,1% hi vivien nens de menys de 18 anys, en un 59,9% hi vivien parelles casades, en un 11,5% dones solteres, i en un 24,9% no eren unitats familiars. En el 22,1% dels habitatges hi vivien persones soles el 10,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,94 i el nombre mitjà de persones que vivien en cada família era de 3,47.
Per edats la població es repartia de la següent manera: un 33,2% tenia menys de 18 anys, un 10,1% entre 18 i 24, un 26,8% entre 25 i 44, un 18,5% de 45 a 60 i un 11,4% 65 anys o més.
L'edat mediana era de 30 anys. Per cada 100 dones de 18 o més anys hi havia 109,8 homes.
La renda mediana per habitatge era de 31.023 $ i la renda mediana per família de 37.995 $. Els homes tenien una renda mediana de 26.625 $ mentre que les dones 22.734 $. La renda per capita de la població era de 12.898 $. Aproximadament el 10,3% de les famílies i el 15,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- St. Anthony». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- St. Anthony». American Fact Finder. Oficina del Cens dels Estats Units, 12-01-2010.
# Suhl-i Kull

Suhl-i kull fou el principi central d'un moviment religiós creat per Akbar el Gran a l'Índia anomenat Tauhid-i Ilahi. L'estació més alta era la mahabbat-i kull ('amor absolut') i al centre hi havia la suhl-i kull o pau absoluta. El moviment proclamava la tolerància universal de totes les creences. Fins al 1579 Akbar fou considerat intèrpret ortodox de la xaria però després del mahdar dels teòlegs d'aquell any, la nova religió es va allunyar de l'ortodòxia. El 1591 la religió va considerar la pregària i el dejuni dels musulmans com exercicis rituals i Akbar va prohibir al seu fill Mirza Murad d'oposar-se a aquestes pràctiques, posant la tolerància absoluta per damunt de tot. Aquest principi fou massa avançat pel seu temps i la religió d'Akbar no va arrelar.

## Referències

* Enciclopèdia de l'Islam, IV, 881 i 882
# Suhail Shaheen

Muhammad Suhail Shaheen (en paixtu i dari: محمد سهیل شاهین; pronunciat en paixtu: [mʊˈhamad sʊˈhel ʃaˈhin], pronunciat en dari: [mʊˈhammad sʊˈheːl ʃaˈhiːn]) és un periodista i polític talibà afganès, que exerceix de cap de l'Oficina Política de Doha. Durant el primer Emirat Islàmic de l'Afganistan (1996–2001) va editar el diari en anglès de propietat estatal afganesa The Kabul Times abans de ser nomenat ambaixador adjunt de l'ambaixada de l'Afganistan al Pakistan.
El setembre del 2021, el govern liderat pels talibans el va nomenar representant permanent de l'Afganistan davant les Nacions Unides, però l'ONU va rebutjar el seu nomenament al càrrec.

## Orígens

Suhail va néixer a la província de Paktia de l'Afganistan. Va ser educat al Pakistan, i és conegut per ser un escriptor prolífic que parla amb fluïdesa l'anglès i l'urdú, a més del seu paixtu natal. Suhail va estudiar a la Universitat Islàmica Internacional d'Islamabad i a la Universitat de Kabul.

## Carrera

Durant el període del primer govern dels talibans, l'Emirat Islàmic de l'Afganistan (1996–2001), va exercir com a ambaixador adjunt de l'Afganistan a l'ambaixada afganesa del Pakistan. Durant la fase posterior de la Insurrecció talibana (2013-2021), va exercir com a un dels portaveus oficials dels talibans a l'Oficina Política de Doha, on va concedir moltes entrevistes a mitjans internacionals.
El 20 de setembre de 2021, el govern liderat pels talibans de l'Emirat Islàmic de l'Afganistan el va nomenar com a enviat oficial de l'Afganistan a les Nacions Unides. Shaheen, però, no podria assumir el càrrec tret que el Comitè de Credencials de les Nacions Unides acceptés el seu nomenament. L'ONU va rebutjar reconèixer-lo com a representant oficial de l'Afganistan i, en canvi, sí que ho va fer amb Muhammad Wali Naeemi, l'ambaixador del destituït govern de la República Islàmica de l'Afganistan.
L'octubre de 2021, Shaheen va rebutjar l'ajuda estatunidenca per a la lluita contra Estat Islàmic-Província del Khorasan i va afirmar que «som capaços d'abordar Daesh de manera independent».

## Vegeu també

* Naeem Wardak

## Referències

* ↑ «Shaheen Appointed Head of Doha Office» (en anglès). ToloNews.com, 26-02-2022. [Consulta: 21 juny 2022].
* 1 2 3 «Afghan Biographies - Shaheen, Sohail» (en anglès). Afghan-bios.info. [Consulta: 16 juliol 2021].
* 1 2 3 «Suhail Shaheen» (en anglès). Conciliation Resources. [Consulta: 15 agost 2021].
* ↑ «Meet Suhail Shaheen: Taliban's 'soft-spoken, calm' spokesperson named as UN envoy» (en anglès). Firstpost.com, 22-09-2021. [Consulta: 24 setembre 2021].
* ↑ Nichols, Michelle. «Exclusive: Taliban names Afghan U.N. envoy, asks to speak to world leaders» (en anglès). Reuters.com, 21-09-2021. [Consulta: 22 setembre 2021].
* ↑ Lalzoy, Najibullah. «Muhammad Wali Naeemi appointed Afghanistan’s Permanent envoy to UN», 09-02-2022. [Consulta: 7 agost 2022].
* ↑ «Taliban say they won’t work with US to contain Islamic State» (en anglès). PBS.org, 09-10-2021. [Consulta: 13 octubre 2021].

## Enllaços externs

* BBC.com – Entrevista completa (2021) (anglès)
# Sulfotsumoïta

La sulfotsumoïta és un mineral de la classe dels sulfurs, que pertany al grup de la tetradimita. El nom reflecteix el seu contingut en sofre i la seva semblança amb la tsumoïta.

## Característiques

La sulfotsumoïta és un sulfur de fórmula química Bi₃Te₂S. Va ser aprovada com a espècie vàlida per l'Associació Mineralògica Internacional l'any 1980. Cristal·litza en el sistema trigonal. La seva duresa a l'escala de Mohs és 2,5.
Segons la classificació de Nickel-Strunz, la sulfotsumoïta pertany a «02.DC - Sulfurs metàl·lics, amb variable proporció M:S» juntament amb els següents minerals: hedleyita, ikunolita, ingodita, joseïta-B, kawazulita, laitakarita, nevskita, paraguanajuatita, pilsenita, skippenita, tel·lurantimoni, tel·lurobismutita, tetradimita, tsumoïta, baksanita, joseïta-C, protojoseïta, sztrokayita, vihorlatita i tel·luronevskita.

## Formació i jaciments

Va ser descoberta al dipòsit d'argent i or de Burgagylkan, al riu Upper Chelomzha, dins l'óblast de Magadan (Rússia). Tot i tractar-se d'una espècie gens habitual ha estat descrita en tots els continents del planeta a excepció de l'Antàrtida.

## Referències

* ↑ «Sulphotsumoite» (en anglès). Mindat. [Consulta: 16 febrer 2021].
# Team Piemonte

L'equip Team Piemonte (codi UCI: PMT) va ser un equip ciclista lituà. Va competir de gener a abril de 2009 amb categoria continental.

## Principals victòries

* Memorial Philippe Van Coningsloo: Gediminas Bagdonas (2009)
* De Drie Zustersteden: Gediminas Bagdonas (2009)
* Internatie Reningelst: Aidis Kruopis (2009)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Classificacions UCI

L'equip participà en les proves dels circuits continentals i principalment en les curses del calendari de l'UCI Europa Tour.
UCI Europa Tour
| Temporada | Classificació per equips | Millor ciclista en la classificació individual |
| 2009 | 74è | Gediminas Bagdonas (231è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles a memoire-du-cyclisme.eu
* Plantilles i resultats a firstcycling.com
* Plantilles i resultats a cyclebase.nl
* Plantilles i resultats a procyclingstats.com
* Plantilles i resultats a sitiodeciclismo.net
# Tegghiaio Aldobrandi

Tegghiaio Aldobrandi (... - Lucca, 1262) fou un polític italià, fill d'Aldobrando Adimari. Va ser el podestà de San Gimignano per mandat imperial i podestà d'Arezzo (1256); va lluitar en la batalla de Montaperti com güelf. Ell havia desaconsellat atacar Siena, però el seu consell no va ser escoltat i això va provocar la derrota del seu bàndol. Si bé va ser denunciat per usura, els antics cronistes ens l'assenyalen com a "cavaller de gran valor (...) i de gran visió en assumptes d'armes". Morí a l'exili a Lucca el 1262.
La seva fama es deu principalment a la cita de Dante Alighieri a La Divina Comèdia, el situa entre els tres florentins amb qui parla en l'anell dels Sodomites (o "violents contra la natura") del setè cercle de l'Infern, en el grup dels homes d'armes i polítics, junt amb Iacopo Rusticucci i Guido Guerra (Inf. XVI, vv.40-42).
| « | L'altre que ve darrere aixafant sorra és Tegghiaio Aldobrandi: al món de dalt haurien d'escoltar-lo més atents» | » |
| — vv. 40-42 |||
La seva figura ja havia estat anunciada prèviament entre els "grans" que "pretenien obrar bé" citats per Dante en l'episodi de Ciacco (Inf. VI, vv.77-81). Ciacco li respon: «Són amb les ànimes més negres; / diferents culpes els han dut al fons»; aquest fragment serveix per subratllar com la fama en vida no seria suficient per guanyar la salvació.

## Bibliografia

* Sermonti, Vittorio.Supervisione de Gianfranco Contini. L'Inferno di Dante. Rizzoli 2001. 2a ed. 07- 2015. Rizzoli Milano. Italià, "p. 171 - 187". BUR classici. ISBN 978-88-17-07584-8.
* Bosco, Umberto; Reggio,Giovanni. La Divina Commedia - Inferno, Le Monnier 1988.
* Mira, Joan Francesc. Infern versió de la Divina Còmèdia. Dante Alighieri, Primera Ed. Proa 2000; 02- 2010. Edicions 62. Barcelona. Català. "p. 103 -113". Col·lecció la butxaca. ISBN 978-84-9930-058-0. Tota repetició en català de les paraules del cant han estat preses d'aquesta versió (en lletra cursiva o entre cometes).

## Veus relacionades

Dante cita els Adimari en el Paradís XVI (vv. 115-118) i en el personatge de Filippo Argenti dels Adimari Infern VIII (vv. 31-63).
# Múscul rodó major

El múscul rodó major (musculus teres major) és un múscul voluminós, d'aspecte arrodonit que es localitza a la regió posterior de l'espatlla.
S'origina en una gran regió ovalada, situada a la superfície posterior de l'angle inferior de l'escàpula. Està en posició caudal a l'origen del múscul rodó menor, en els envans fibrosos intermusculares i en la fàscia infraspinosa. És un múscul ample, amb forma de cordó, que es dirigeix en sentit superior i lateral. Les seves fibres ascendeixen obliquament fins a la cara anterior de l'húmer, per acabar inserint-se en la cresta del tubercle menor de l'húmer però més a baix de la inserció del múscul dorsal ample, en la corredora bicipital.
Es relaciona dorsalment amb el múscul dorsal ample i amb la porció llarga del múscul tríceps braquial. La seva cara anterior està coberta pel tendó d'inserció del dorsal ample. Conjuntament amb el dorsal ample i el múscul subscapular constitueix la paret posterior de la regió axil·lar. La seva vora superior se separa del rodó menor i forma amb ell el triangle dels músculs rodons.
Està innervat per una branca del nervi subescapular inferior (C5, C6) que, de vegades, és suplit en la innervació pel nervi toracodorsal. Està irrigat per l'artèria subescapular, una branca de l'artèria axil·lar. Produeix rotació medial i extensió de l'húmer. Participa en la rotació interna, en l'adducció i en la retroversió. Quan pren com a punt de suport l'húmer, desplaça l'angle inferior de l'escàpula cap endavant i cap amunt.

## Imatges

* Animació.Posició del múscul rodó major (en vermell).
* Anatomia de la superfície de la part de darrere. A dalt a la dreta està etiquetat el rodó major.
* Músculs profunds del pit i la part davantera del braç, amb els límits de l'aixella.
* Húmer esquerre. Vista anterior.
* Múscul rodó major
* Escàpula esquerra. Superfície dorsal.
* Múscul rodó major

## Notes

* ↑ És el triangle de la vora inferoexterna de la fossa infraspinosa, que està limitat per l'húmer i els músculs rodó major i menor.

## Referències

* 1 2 3 4 5 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 19 febrer 2014].
    Aquest article incorpora text de l'edició de l'Anatomia de Gray en domini públic.

## Vegeu també

* Manegot dels rotatoris
* Múscul subscapular
* Múscul rodó menor

## Enllaços externs

* PTCentral Arxivat 1999-10-22 a Wayback Machine.
# Musaranya ratolí de Tanzània

La musaranya ratolí de Tanzània (Myosorex geata) és una espècie de musaranya endèmica de Tanzània.

## Referències

* Fordham et al. (2006). Myosorex geata. Llista Vermella de la UICN, Unió Internacional per a la Conservació de la Natura, 2006. Consultat el 21 desembre 2007 (en anglès).
# Leipsic (Ohio)

Leipsic és una població dels Estats Units a l'estat d'Ohio. Segons el cens del 2000 tenia 2.236 habitants.

## Demografia

Segons el cens del 2000, Leipsic tenia 2.236 habitants, 819 habitatges, i 559 famílies. La densitat de població era de 268,1 habitants per km².
Dels 819 habitatges en un 34,4% hi vivien nens de menys de 18 anys, en un 51,6% hi vivien parelles casades, en un 12% dones solteres, i en un 31,7% no eren unitats familiars. En el 28,3% dels habitatges hi vivien persones soles el 16,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,22.
Per edats la població es repartia de la següent manera: un 27,3% tenia menys de 18 anys, un 8,1% entre 18 i 24, un 25,2% entre 25 i 44, un 18,1% de 45 a 60 i un 21,3% 65 anys o més.
L'edat mediana era de 38 anys. Per cada 100 dones de 18 o més anys hi havia 85,1 homes.
La renda mediana per habitatge era de 36.250 $ i la renda mediana per família de 42.798 $. Els homes tenien una renda mediana de 31.743 $ mentre que les dones 20.208 $. La renda per capita de la població era de 16.029 $. Aproximadament el 5,6% de les famílies i el 14,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Leipsic». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Leipsic». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].